WAWAKILISHI wa Tanzania katika Ligi ya Mabingwa Barani Afrika Klabu ya Simba imeshindwa kutamba kwenye Uwanja wa Benjamin Mkapa baada ya kukubali kichapo cha mabao 3-0 dhidi ya Raja Casablanca katika mchezo wa pili hatua ya makundi Ligi ya Mabingwa Afrika.

Kwa matokeo haya yanaifanya Simba kuburuza mkiani mwa msimamo wa kundi C huku Raja Casablanca ikiendelea kushika usukani na pointi sita.

Nafasi ya pili inashikiliwa na Horoya ambayo imejikusanyia pointi nne huku Vipers ikishika ya tatu na pointi moja baada ya timu zote kucheza michezo miwili.